cyanic-selkie/wikianc huggingface dataset:
Իսկ արշալույսներն այստեղ խաղաղ են (ֆիլմ, 1972)
Սյուժեն
Մարտիկները դարանակալում են անտառում, սակայն այնտեղ հայտնվում են ոչ թե երկու, այլ տասնվեց դիվերսանտներ։ Վասկովի ջոկատը գերմանացիների հետ անհավասար մարտի է բռնվում։ Քանի որ օգնություն էր հարկավոր, Լիզան, ում Վասկովն ուղարկում է նոր ուժեր կանչելու, խեղդվում է ճահիճում։ Աղջիկները զոհվում են մեկը մյուսի ետևից, չնայած Վասկովը փորձում է պաշտպանել նրանց` որքան հնարավոր է։ Սակայն ողջ է մնում միայն նա։ Վիրավոր և գրեթե անզեն, Վասկովը կարողանում է գերի վերցնել ողջ մնացած դիվերսանտներին` իրենց հրամանատարի հետ միասին։ Երբ նրանց տանում էր դեպի թիկունք, տեղ են հասնում խորհրդային զինվորները։ Զորացրվելուց հետո Վասկովը որդեգրում է Ռիտա Օսյանինայի որդուն։
Երեսուն տարի անց, Վասկովն ու իր որդեգիրը հուշատախտակ են տեղադրում այն վայրում, որտեղ զոհվել էին աղջիկները։
Ծանոթագրություններ
Կատեգորիա:Խորհրդային ֆիլմեր Կատեգորիա:1972 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ռուսերեն ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:ԽՍՀՄ Պետական մրցանակի դափնեկիրներ Կատեգորիա:Խորհրդային սև-սպիտակ ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիլմեր Հայրենական մեծ պատերազմի մասին Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:Խորհրդային դրամա ֆիլմեր
Տամաշ Մայոր
Տամաշ Մայոր (Tamás Majo, ), հունգարացի դերասան, ռեժիսոր, հասարակական գործիչ, ՀԺՀ ժողովրդական արտիստ (1950)։
1957-1966 թվականներին եղել է ՀՍԲԿ ԿԿ անդամ։ 1945-1962 թվականներին՝ Բուդապեշտի Ազգային թատրոնի տնօրենը, 1962 թվականից՝ գլխավոր ռեժիսորը։ Մայորի գործունեությունը նպաստել է հունգարիայի առաջադիմական ռեալիստական թատերարվեստի ամրապնդմանը։ Մայորի ներկայացումներին բնորոշ է սոցիալական խոր վերլուծությունը։ Պրոպագանդել է Կ. Ստանիսլավսկու սիստեմը։ Լավագույն դերերից են՝ Իվան Վասիլևիչ (Բուլգակովի «Իվան Վասիլևիչ»), Լյուցիֆեր (Մադաչի «Մարդու ողբերգությունը»)։ Բեմադրել է Գորկու «Թշնամիներ» (1949), Մադաչի «Մարդու ողբերգությունը» (1955, 1960, 1964), Բրեխտի «Բարի մարղը Սեզուանից» (1972)։ 1941 թվականից նկարահանվում է կինոյում. 1947 թվականից Հունգարիայի թատերական և կինոարվեստի բարձրագույն դպրոցի պրոֆեսոր։ Արժանացել է Կոշուտի անվան մրցանակների (1948, 1955)։
Ծանոթագրություններ
Կատեգորիա:Հունգարացի ռեժիսորներ Կատեգորիա:Հունգարացի դերասաններ Կատեգորիա:Կոշութի մրցանակի դափնեկիրներ Կատեգորիա:Հունգարիայի վաստակավոր արտիստներ Կատեգորիա:Հունգարիայի քաղաքական գործիչներ Կատեգորիա:Հունգարիայի ժողովրդական արտիստներ Կատեգորիա:Հունգարացի մանկավարժներ
Ալի Հասանով
Ալի Շամիլ օղլի Հասանով (Əli Şamil oğlı Həsənov), ադրբեջանցի պետական և քաղաքական գործիչ, Ադրբեջանի փոխվարչապետ, Փախստականների և բռնի տեղահանվածների հարցերով պետական կոմիտեի ղեկավար ։
Կենսագրություն
Ծնվել է 1948 թվականի ապրիլի 10-ին Ադրբեջանական ԽՍՀ-ի Ջեբրաիլի շրջանում (Ջրական)։ 1969 թվականին ավարտել է Արդբեջանի պետական նավթային ակադեմիաի նավթամեխանիկայի ֆակուլտետը։ 1978 թվականին դարձել է «ՔիմՊրոմի» տնօրենի տեղակալ։ 1980 թվականին ընտրվել է Սումգայիթի կուսակցական կոմիտեի երկրորդ քարտուղար ։
Կարիրերա
1993 թվականին նշանակվել է «ԱզերՔիմիայի» նախագահի տեղակալ, իսկ 1994 թվականից նախագահ, 1997 թվականին աշխատել է Բնական պաշարների օգտագործման վերահսկողության պետական կոմիտեում ։ 1998 թվականի սեպտեմբերի 18-ին նշանակվել է Ադրբեջանի փոխվարչապետ, նաև Փախստականների և բռնի տեղահանվածների հարցերով պետական կոմիտեի ղեկավար ։ Հանդիսանում է Միջազգային հումանիտար օգնության կոմիտեի անդամ։ Ալի Հասանովի գլխավորությամբ ոչնչացվել են Հայաստանից եկած փախստականների և Ղարաբաղից բռնի տեղահանվածների վրանային քաղաքամասերը ։ Ադրբեջանի անկախության 20-ամյակին նվիրված կոնֆերանսի ժամանակփոխվարչապետն ասել է՝ :
Ազատ ասոցիացիաների մեթոդ
Ազատ ասոցիացիաների մեթոդ, անգիտակցականի ուսումնասիրման հոգեվերլուծական ընթացակարգ, որի ընթացքում անհատը ազատ խոսում է այն ամենի մասին, ինչ այդ պահն մտածում է, անկախ նրանից, թե որքան անհեթեթ կամ անպարկեշտ կարող է դա թվալ ։ Դասվում է պրոյեկտիվ մեթոդների շարքին։ Մեթոդն ակտիվորեն օգտագործվում է՝ հոգեվերլուծությունում, հոգեբանությունում, սոցիոլոգիայում, հոգեբուժությունում, սոցիալական աշխատանքում, հոգելեզվաբանությունում։ Զիգմունդ Ֆրոյդը և նրա հետևորդները կարծում էին, որ չկառավորվող ասոցիացիաները, դա ներքինի սիմվոլիկ կամ երբեմն ուղիղ պրոյեկցիան է, հաճախ՝ չգիտակցված, գիտակցության պարունակությունը ։ Դա թույլ է տալիս ասոցատիվ փորձն օգտագործել աֆեկտիվ բարդույթների բացահայտման ու նկարագրման համար։ Ասոցիացիաների այսպիսի հասկացության համատեքստում բոլոր պրոյեկտիվ մեթոդիկաները կարող են դասակարգվել որպես ազատ ասոցացիաների մեթոդի տարատեսակ։
Պատմություն
Ֆրենսիս Գալթոնն 1879 թվականին առաջինը փորձեց անցկացնել ասոցատիվ փորձ։ Նա ընտրեց 75 բառ՝ յուրաքանչյուրը գրելով առանձին քարտի վրա։ Այնուհետև նա վերցնում էր մեկական քարտ և նայում դրանց։ Քարտին նայելուց հետո նա դուրս էր գրում յուրաքանչյուր բառի շուրջ ծագած մտքերը, բայց հրաժարվեց հրապարակել արդյունքները։ «Նրանք այնպիսի զրամանալի պարզությամբ են մերկացնում մարդկային մտքի էությունը, որ հազիվ թե պահպանվեն, եթե դրանք հրապարակվեն»։
Մեթոդը հոգեվերլուծությունում
Հոգեվերլուծության հիմնական կանոնը. «ասել այն ամենը, ինչի մասին այդ պահին մտածում ես» հրահանգն է, որը տրվում է այցելուին՝ հոգեվերլուծության համար։ Այս կանոնում ընդգծվում է այն հանգամանքը, որ անհրաժեշտ է խուսափել ցանկացած մտքի արտահայտման «ֆիլտրումից», անգամ այն ժամանակ, եթե այդ մտքերը թվում են ծիծաղելի, աննշան, քննարկման թեմային չհամապատասխանող և, եթե դրանք առաջացնում են անհարմարության կամ ամոթի զգացում։ Հիմնական վերլուծական կանոնի կատարումը հաճախ առաջացնում է դիմադրություն (թեմայի անհեթեթություն, զրուցակցի տեսանիելի աջակցության բացակայություն, առաջացող մտքերի բացահայտման ճշմարտացիության պահանջ)։ Սակայն այդպիսի դժվարությունները, հիվանդի կողմից կրկնվող պրակտիկայի և հոգեվերլուծական մեթոդների օգնությամբ, հաղթահարվում են։
Խիստ իմաստով, բոլոր մնացած կանոնները. սեանսի համար վճարումները, 50 րոպե տևողությունը, բազմոցին պարկելը, համարվում են ընտրովի, այլ ոչ թե՝ հոգեվերլուծության անցկացման պարտադիր պահանջ։ Հայտնի դեպքերից է, երբ Զիգմունդ Ֆրոյդը աշխատում էր անվճար, նաև տրամադրում էր որոշակի գումարներ՝ ընթացիկ ծախսերի համար։ Նա իր աշակերտներին խորհուրդ էր տալիս գոնե մեկ հիվանդի բուժել անվճար։
Լականը նաև հրաժարվեց 50-րոպեանոց սեանսից, կարծելով, որ ժամանակը կարևոր թերապևտիկ մեխանիզմ է և յուրաքանչյուր վերլուծվողի անհարաժեշտ է տարբեր ժամանակահատված, այդ պատճառով՝ սեանսի տևողությունը կարող է տատանվել մի քանի րոպեից, մինչև՝ մի քանի ժամ։
Վերլուծողն օգտագործում է մեթոդը՝ հիմանակն հոգեվերլուծական գործընթացների ուսումնասիրման համար. պրոյեկցիա, տեղափոխում և դիմադրություն։
Ըստ Ֆրոյդի՝ ազատ ասոցիացիաներն իրականում «ազատ» չեն, այլ ուղղորդվում են անգիտակցական գործընթացով։ Գիտակցությունը «բաց է թողնում» այդ անգիտակցական նյութը, քանի որ այն խորհրդանշական ձևով է ։
Քննադատություն
Կոգնիտիվ թերապիայի կողմանկիցների (Աարոն Բեկ և այլք) կարծիքով, դասական հոգեվերլուծական տեխնիկաները, մասնավորապես, ազատ ասոցացիաների մեթոդը, դեպրեսիայով հիվանդի հետ աշխատանքում կիրառելի չեն, քանի որ վերջիններս ավելի շատ են սուզվում իրենց բացասական մտքերի մեջ ։
Legends Never Die
Legends Never Die, ամերիկացի ռեփեր Juice Wrld-ի երրորդ և նրա մահվանից հետո թողարկված առաջին ստուդիական ալբոմը ։ Այն թողարկվել է 2020 թվականի հուլիսի 10-ին՝ Grade A Productions և Interscope Records լեյբլների միջոցով։
Պատմություն
2020 թվականի հունվարին՝ Juice Wrld-ի մահվանից մեկ ամիս անց, հաղորդվել է, որ ռեփերի մահվանից առաջ ձայնագրվել է առնվազն երկու հազար երգ։ Դրանցից 26-ը թողարկվել են SoundCloud հարթակում՝ «999 WRLD» օգտատիրոջ կողմից ։ Ռեփերի լեյբլը (Grade A) և ընտանիքը հայտարարություն են տարածել՝ կապված նրա չթողարկված երաժշտության մասին․ "Մենք ամբողջ սրտով ցանկանում ենք շնորհակալություն հայտնել յուրաքանչյուրիդ՝ Juice-ի նկատմամբ ձեր անբաժան պաշտամունքի և սիրո համար։ Դուք՝ լսելով Juice-ի երաժշտությունը, դիտելով նրա հոլովակները և կիսվելով նրա մասին ձեր պատմություններով հավերժ պահպանում եք նրա հիշատակը։ Մենք նախատեսում ենք հարգել Juice-ի հիշատակը, նրա ոգին և սերը, որը նա տածում էր իր երկրպագուների նկատմամբ՝ կիսվելով նրա չթողարկված երաժշտությամբ և այլ նախագծերով, որոնց արտադրությամբ նա մեծ կրքով էր զբաղվում ։"
Առաջխաղացում
«Righteous»-ը թողարկվել է 2020 թվականի ապրիլի 24-ին՝ որպես ալբոմի գլխավոր սինգլ ։ Trippie Redd-ի մասնակցությամբ «Tell Me U Luv Me» սինգլը թողարկվել է մայիսի 20-ին ։ Հոլզիի մասնակցությամբ «Life's a Mess» սինգլը թողարկվել է հուլիսի 6-ին ։ Մարշմելլոյի մասնակցությամբ «Come & Go» սինգլը թողարկվել է հուլիսի 9-ին ։ Ալբոմի հինգերորդ՝ «Wishing Well» սինգլը ժամանակակից ռիթմերի ռադիո է ուղարկվել 2020 թվականի հուլիսի 28-ին ։ Կանադացի երգիչ The Weeknd-ի մասնակցությամբ «Smile» երգը թողարկվել է 2020 թվականի օգոստոսի 7-ին, որպես ալբոմի վեցերորդ սինգլ ։
Ծանոթագրություններ
Կատեգորիա:2020 ալբոմներ Կատեգորիա:Հետմահու ալբոմներ
Կարե (սանրվածք)
Կարե (carré), միջին երկարության սանրվածք՝ ուղիղ մազափնջով։ Մազերը հարդարվում են ականջից ներքև և ուսերից վերև մեկ գծով։ Բնութագրվում է մազագծի հստակ ուրվագծով։ «Կարե» սանրվածքի ժամանակ  կիրառվում է դեպի ներս ուղղված աստիճանավորման մեթոդը ։  «Կեղծ կարե»  սանրվածքի ժամանակ կիրառվում է դեպի դուրս ուղղված աստիճանավորումը, ինչի հաշվին մազերի ծայրերը նույնպես թեքվում են դեպի դուրս։ «Կարե» սանրվածքն առավել հայտնի է դարձել Առաջին համաշխարհային պատերազմից հետո։
Գոյություն ունի «Կարե» սանրվածքի հետևյալ տեսակները․ Սովորական կարեին յուրօրինակություն կարելի է հաղորդել տպավորիչ ներկման շնորհիվ։
Արտաքին հղումներ
Կատեգորիա:Սանրվածքներ Կատեգորիա:20-րդ դարի նորաձևություն Կատեգորիա:XX դարի սանրվածքներ
Էլենա Ֆերանտե
Կենսագրություն
Էլենա Ֆեռանտեն ծնվել և մեծացել է Նեապոլում։ Ստացել է բանասիրական բարձրագույն կրթություն։ Նրա սիրելի գրողն է Էլզա Մորանտեն ։ Ենթադրվում է, որ Էլենա Ֆեռանտեն ստեղծագործական կեղծանուն է, սակայն հեղինակը չի հերքել կամ հաստատել այդ ենթադրությունը։ Կան մի քանի վարկածներ, թե ով է թաքնված Ֆեռանտե անվան տակ. ոմանք ենթադրում են, որ Սանդրո Ֆեռի և Սանդրա Օցոլա ամուսիններն են, որոնք ղեկավարում են Edizioni e/o իտալական հրատարակչությունը, որտեղ տպագրվել են Ֆեռանտեի բոլոր գրքերը։ Համաձայն մյուս վարկածի՝ նա իտալացի հայտնի գրող և սցենարիստ է, վարկածը հիմնվում է իտալացի թղթակից Կլաուդիո Գատիի նյութերի վրա, որոնք 2016 թվականին միաժամանակ հրատարակվել են մի քանի հրատարակչություններում, վերջինս անշարժ գույքի գործարքների և ռոյալթիների վճարումների վերաբերյալ ֆինանսական հաշվետվությունների հիման վրա եզրակացրել է, որ Ֆեռանտե կեղծանունով ներկայանում է հռոմեացի թարգմանիչ Անիտա Ռաջան ։ Ո՛չ հեղինակը, ո՛չ հրատարակչությունը չեն պատասխանել այդ հրատարակություններին ։
Աշխատություններ և անանունության ընտրություն
Ֆեռանտեն մի շարք ստեղծագործությունների հեղինակ է, որոնցից ամենահայտնին «Նեապոլիտական վեպեր» ամբողջական շարքն է։
Չնայած հեղինակի ինքնությունն անհայտ է, Էլենա Ֆեռանտեն ժողովրդականություն է ձեռք բերել ինչպես իտալացի ընթերցողների շրջանում, այնպես էլ արտասահմանում (հատկապես ԱՄՆ-ում, որտեղ «Նեապոլիտական վեպեր» շարքը հրատարակվել է Էնն Գոլդստայնի թարգմանությամբ) ։
Հրատարակությունների հեղինակի անձի վերաբերյալ ընթերցողների հետաքրքրությունը բավարարելու նպատակով Ֆեռանտեն թողարկել է «Պատառկներ» («La Frantumaglia») գիրքը։ Այնտեղ հավաքված են Ֆեռանտեի նամակները հրատարակիչներին, նրա հազվագյուտ հարցազրույցները։ Այդ գրքում նա պատմել է, թե ինչու է ցանկանում մնալ իր ստեղծագործությունների ստվերում։ Ֆեռանտեն համոզված է, որ գրքերին պետք չեն հեղինակի լուսանկարը շապիկի վրա կամ գովազդային ազդագրեր. դրանք ինքնավար օրգանիզմներ են, որոնց հեղինակի անձը ոչինչ չի ավելացնում ։
Ստեղծագործություններ
«Նեապոլիտական վեպեր» ամբողջական շարք
Մրցանակներ և էկրանավորումներ
Ֆեռանտեի առաջին՝ «Ձանձրացնող սեր» (L’amore molesto) վեպի հիման վրա նկարահանված ֆիլմը մասնակցել է Կաննի կինոփառատոնի 48-րդ մրցույթին։ Վեպն առաջադրվել էր իտալական հեղինակավոր մրցանակների համար, այդ թվում «Ստրեգա» և «Արտեմիզիա» մրցանակների։
Հաջորդ՝ «Մենության օրեր» («I giorni dell’abbandono») վեպը եղել է «Վիարեջո» մրցանակի ֆինալիստների շարքում, դրա հիման վրա նկարահանված ֆիլմը ցուցադրվել է Վենետիկի կինոփառատոնում։
2014 թվականին «Նեապոլիտական վեպեր» շարքի երկրորդ հատորը ԱՄՆ-ում արժանացել է մրցանակի լավագույն թարգմանության համար ։
2015 թվականին նեապոլիտական շարքի չորրորդ հատորը ընդգրկված է եղել իտալական հեղինակավոր «Ստրեգա» գրքի մրցանակաբաշխության եզրափակիչ եռյակում, ինչպես նաև New York Times օրաթերթի կողմից առանձնացված լավագույն վեպերի տասնյակում ։
Թայմ շաբաթաթերթը Էլենա Ֆեռանտեին ներառել է աշխարհի ամենաազդեցիկ 100 մարդկանց ցուցակում (մայիս, 2016) ։
Արտաքին հղումներ
Կատեգորիա:Իտալացի կին գրողներ Կատեգորիա:Գրական կեղծանուններով հայտնի հեղինակներ Կատեգորիա:Չնույնականացված մարդիկ Կատեգորիա:20-րդ դարի իտալացի կին գրողներ Կատեգորիա:Իտալացի սցենարիստներ Կատեգորիա:Իտալացի կին վիպասաններ
Հատիկաընդեղեն բույսեր
Հատիկաընդեղեն բույսեր, բակլազգիների (ընդավորների) ընտանիքի բույսեր, մշակում են հիմնականում հատիկ (սերմ) ստանալու համար։
Նկարագիր
Բուսաբուծության մեջ հայտնի է 60-ից ավելի տեսակ։ Հիմնականում խոտաբույսեր են, որոնց ծաղկապսակը կազմված է հինգ ոչ միատեսակ պսակաթերթերից, վերինը կոչվում է առագաստ, ներքևի երկուսը՝ նավակ, երկու կողմնայինները՝ թիեր։ Հատիկաընդեղեն բույսերի փոշոտումը կատարվում է հիմնականում մեղուների և թիթեռների, հազվադեպ՝ թռչունների, երբեմն՝ ինքնափոշոտման միջոցով։ Հատիկաընդեղեն բույսերի արմատների վրա առաջանում են պալարիկներ, որոնց բջիջներում ապրում են օդի ազոտը յուրացնող բակտերիաներ (պալարաբակտերիաներ)։ Հատիկն ունի պարենային և կերային նշանակություն։ Սերմերը հարուստ են անփոխարինելի ամինաթթուներ (լիզին, ցիստին, տրիպտոֆան, արգինին, հիստիդին, վալին, մեթիոնին և այլնն) պարունակող սպիտակուցներով՝ միջին հաշվով 20-40% (լուպինը՝ 61%), ինչպես նաև ածխաջրերով, ճարպերով (հատկապես սոյան, գետնանուշը), վիտամիններով՝ C, B-ի համալիր, նախավիտամին A։
Կիրառում
Որոշ տեսակներ կերաբույսեր են (երեքնուկ, կորնգան, առվույտ, վիկ, լուպին, տափոլոռ, բակլա, ուղտափուշ, իշառվույտ և այլն), կան դեղաբույսեր (սոֆորա, մատուտակ, թերմոպսիս և այլն), մեղրատու, դեղատու, խեժատու (գազի որոշ տեսակներ), ներկատու (օրոճ, լեղակենի և այլն), թունավոր, տեխնիկական և այլ բույսեր։ Հատիկը, կանաչ զանգվածը, քուսպը պրոտեինով հարուստ և արժեքավոր կեր են։ Սերմերում պարունակող որոշ նյութեր օգտագործվում են բժշկության մեջ։ Սիլոսի, սենաժի և խոտալյուրի համար օգտագործվում է բակլայի, սոյայի, ոլոռի, լուպինի կանաչ զանգվածը։
Արտաքին հղումներ
Կատեգորիա:Բույսեր
Յոդային թիվ
Յոդային թիվ, 100 գրամ օրգանական նյութին միացող յոդի զանգվածը՝ արտահայտած գրամներով։ Յոդային թիվը օրգանական չհագեցած միացություններում բնորոշում է կրկնակի կապերի պարունակությունը։ Հիմնականում օգտագործվում է ճարպերի և ճարպաթթուների անալիզի, ինչպես նաև արոմատիկ ածխաջրածիններում պարունակվող և յոդի հետ միացող խառնուրդների ու պոլիմերների չհագեցածության որոշման համար։ Երբեմն յոդի փոխարեն օգտագործվում է բրոմ, ապա հաշվում ծախսված բրոմին համարժեք յոդի զանգվածը։
Կատեգորիա:Անալիտիկ քիմիա
Առաջին անգամ
Առաջին անգամ (The First Time), Ջոն Կեզդանի ռոմանտիկ կատակերգական ֆիլմը, որի դերասաններն են Դիլան Օ'Բրայենը, Բրիտ Ռոբերտսոնը , Վիկտորիա Ջաստիս ը և այլք։
Սյուժե
Դեյվը (Դիլան Օ'Բրայեն) սիրահարված է դպրոցի համար առաջին գեղեցկուհուն (Վիկտորիա Ջաստիս)։ Օբրին (Բրիտ Ռոբերտսոն) հանդիպում է մի ինքնահավան տղայի հետ, ով ընդհանրապես չի համապատասխանում իրեն։
Դեյվը և Օբրին պատահաբար հանդիպում են քաղաքում կազմակերպված երեկույթներից մեկում և ընկերանում։ Ժամանակի ընթացքում նրանք դառնում են մտերիմ ընկերներ, որոնք պատրաստ էին հասնել միմյանց ցանկացած պահի։
Ամեն ինչ փոխվում է, երբ նրանց ընկերությունը դառնում է սեր։
Ծանոթագրություններ
Կատեգորիա:2012 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:2010-ականների ռոմանտիկ դրամա ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:2010-ականների ռոմանտիկ կինոկատակերգություններ
Պեդոցենտրիզմ
Պեդոցենտրիզմ (παῖς սեռական հոլով, - երեխա և  - կենտրոն), մանկավարժական սկզբունք, որի կողմնակիցներն ուսուցման բովանդակությունը, ձևերն ու մեթոդները, հատկապես տարրական դպրոցում, պայմանավորում են երեխաների անմիջական, ինքնաբերական հետաքրքրություններով ու պահանջմունքով և ոչ թե հասարակության սոցիալ-տնտեսության պայմաններով։
Տես նաև
Կատեգորիա:Մանկավարժական կանոնագրքեր
Վալիեռ (Օբի գավառ)
Վալիեռ (Vallières), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 138 մարդ, բնակչության խտությունը` 16.55 մարդ/կմ²։ Բնակավայրը զբաղեցնում է 8.34 կմ² տարածք։
Աշխարհագրություն
Գտնվում է Փարիզ քաղաքից 160 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 34 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Իտալացիների անհավանական արկածները Ռուսաստանում
Իտալացիների անհավանական արկածները Ռուսաստանում (ռուս.` Невероятные приключения итальянцев в России, իտալ.` Una matta, matta, matta corsa in Russia - Մի խելակորույս, խելակորույս, խելակորույս մրցավազք Ռուսաստանով մեկ), խորհրդա-իտալական համատեղ արտադրության կատակերգական և արկածային կինոնկար, որը նկարահանվել է 1973 թվականին, ռեժիսորներ Էլդար Ռյազանովի և Ֆրանկո Պրոսպերիի կողմից։ Կինովարձույթի առաջին իսկ տարվա ընթացքում, ֆիլմը դիտել է մոտ 50 միլիոն հանդիսատես ։
Սյուժեն
Հռոմի հիվանդանոցներից մեկում, 93 տարեկանում մահանում է ազգությամբ ռուս մի կին։ Մահվանից առաջ նա հասցնում է իր թոռնուհուն` Օլգային հայտնել, որ բոլշեւիկյան Կարմիր ահաբեկչության տարիներին, իր ահռելի հարստությունը, որը հավասարազոր է 9 միլիարդ իտալական լիրի, նա թաքցրել է Լենինգրադում գտնվող առյուծի տակ։ Բացի Օլգայից, այդ գաղտնիքը լսում են բուժաշխատողներ Անտոնիոն և Ջուզեպպեն, բժիշկը, կոտրված ոտքով մի հիվանդ և մաֆիոզ Ռոզարիո Ագրոն, ով եկել էր իր հղի կնոջը տեսակցության։
Մոսկվա թռչող ինքնաթիռի մեջ, նրանք` բոլորը անսպասելիորեն հանդիպում են միմյանց։ Որոնվող գանձերը հավասարաչափ բաժանելու շուրջ` նրանց բանակցությունները արդյունք չեն տալիս։ Օլգան որևէ պատճառ չի գտնում ինչ-որ մեկի հետ գանձը կիսելու, իսկ Ռոզարիոն ընդհանրապես այն բաժանելու մտադրություն չուներ։ Թռիչքի ընթացքում նա աննկատելիորեն գողանում է բժշկի անձնագիրը և այն նետում զուգարանակոնքի մեջ։ Սակայն անձնագիրը դրսի կողմից կպչում է ինքնաթիռի պատուհանին։ Փորձելով պատուհանին հարվածելով այն վայր գցել, Ռոզարիոն կոտրում է ապակին և վայրկյաններ անց նրա մարմինը կիսով չափ դուրս է ելնում պատուհանից դուրս։ Ինքնաթիռը վթարային վայրէջք է կատարում Մոսկվա-Մինսկ ավտոմայրուղու վրա։
Վայրէջքից հետո բժշկին թույլ չեն տալիս ինքնաթիռից իջնել` անձնագրի բացակայության պատճառով։ Մյուսներին ծաղիկներով դիմավորում է ոմն Անդրեյը։ Պարզվում է, որ Անտոնիոն միլիոներորդ իտալացի զբոսաշրջիկն է, ով ժամանել է ԽՍՀՄ և Անդրեյը պետք է լինի անձամբ նրան ուղեկցողը։ Քանի որ ուղեկցողից անհնար էր ազատվել և բացի այդ նա միակն էր, ով տիրապետում էր ռուսերենին և ծանոթ էր տեղանքին, Անտոնիոն և Ջուզեպպեն նրան հայտնում են իրենց գալու նպատակի մասին և առաջարկում բաժին տալ նրան, եթե նա օգնի գանձերը որոնելու գործում։
Որպեսզի հասնի Լենինգրադ, Օլգան ավտովարձույթի կետից վարձում է ՎԱԶ-2103 ավտոմեքենա, իսկ Անտոնիոն, Ջուզեպպեն և Անդրեյը` Լենինգրադ են ուղևորվում գնացքով, որով մեկնում էր նաև Ռոզարիոն։ Ճանապարհին Ռոզարիոն անջատում է գնացքի վագոնը, որպեսզի ձերբազատվի մրցակիցներից։ Հասնելով ավտոմայրուղուն, Անտոնիոն, Ջուզեպպեն և Անդրեյը կանգնեցնում են ԶԻԼ-130 բեռնատարը, այնուհետև նրա վրայից անցնում ավտոմեքենաներ փոխադրող բեռնատարի վրա և առևանգում Մոսկվիչ-412 ավտոմեքենան և սկսում հետապնդել Օլգային, քանի որ նա միակն էր, ով գիտեր այն նշանը, որով կարող էին գտնել անհրաժեշտ առյուծին։
Հասնելով Լենինգրադ, Անդրեյը, Անտոնիոն, Ջուզեպպեն և Օլգան սկսում են առյուծի որոնումները։ Պալատական հրապարակի մոտ նկատելով առյուծի արձան, նրանք բանվորների տեսքով սկսում են հողը փորել և անսպասելիորեն, հեռախոսախցիկի մեջ նկատում են Ռոզարիոյին։ Անտոնիոն վերամբարձ կռունկով բարձրացնում է հեռախոսախցիկը և գցում Մոյկա գետը։ Չգտնելով գանձերը, նրանք շարունակում են որոնումները։ Հուսահատվելով, Օլգան բացում է գաղտնիքն այն մասին, որ առյուծից հարյուր քայլ հեռավորության վրա պետք է շատրվան լինի։
Իր հերթին Ռոզարիոն, որ չէր զոհվել, նույնպես շարունակում է որոնումները։ Այդ ընթացքում նրանք անխնա կերպով ոչնչացնում են Լենինգրադի բոլոր առյուծների արձանները։ Արդյունքում պարզվում է, որ գանձերը գտնվում են կենդանաբանական այգում` կենդանի առյուծի վանդակի տակ։ Այդ մասին կռահում են իտալացիները, երբ գտնվում էին Անդրեյի տանը։ Այդ ժամանակ Անդրեյի մայրը Օլգային պատմում է, որ որդին խորհրդային միլիցիայի կապիտան է։ Օլգան իտալացիներին հայտնում է, որ Անդրեյը ոչ թե ուղեկցող է, այլ հետևում է իրենց։
Անդրեյին գայթակղելով, Օլգան «Աստորիա» հյուրանոցի սենյակում փակում է նրան և գնում Անտոնիոյի և Ջուզեպպեի մոտ, ովքեր արդեն փորում էին առյուծի վանդակի տակ։ Անդրեյը այնտեղ է հասնում այն պահին, երբ իտալացիները գտնում են գանձերը, սակայն փլուզման պատճառով, վանդակի միջից ցած է ընկնում նաև առյուծը։ Օլգան, Անդրեյը, Ռոզարիոն, Անտոնիոն և Ջուզեպպեն, վերցնելով գանձերը, փորձում են առյուծից փախչել, որը ինչպես պարզվում է, նպատակաուղղված հետապնդում է նրան, ում մոտ որ գտնվում է գանձերի արկղիկը։
Ճանապարհին արկղիկը փորձում է գողանալ կաղ իտալացին։ Փախչելով առյուծից, ընկերները հասնում են Նևա գետի ափ։ Անդրեյը շեղում է առյուծի ուշադրությունը, իսկ Օլգան և ընկերները, նստելով մակույկը, հեռանում են։ Սակայն առյուծը կամրջից ցած է նետվում նրանց մակույկի վրա, որի պատճառով բոլորը ջուրն են ընկնում։ Անդրեյը շարժիչանավակով հասնում է խեղդվողներին, օգնում նրանց և գետի հատակից հանում գանձերի արկղիկը, այդ ընթացքում կանչելով նաև միլիցիոներներին։
Դուրս գալով գետից, նա դեմ առ դեմ հանդիպում է իտալացիներին։ Երբ միլիցիոներները մոտենում են, իտալացիներն ու Օլգան փախչում են, բայց Անդրեյը հասնելով նրանց, բացատրում է, որ գանձեր գտնող մարդկանց, օրենքով տրամադրվում է գանձերի արժողության 25 տոկոսը։
Օդանավակայանում իտալացիներին ճանապարհելուց հետո, Օլգան, ով հասցրել էր սիրահարվել Անդրեյին, վերջին պահին դուրս է գալիս ինքնաթիռից և փարվում Անդրեյին` մնալով ԽՍՀՄ-ում։
Հետաքրքիր փաստեր
Ֆիլմում նկարահանվել է ճարտարապետ Լև Բերբերովի Քինգ անունով առյուծը։ Բացի առյուծից, Բաքվում բնակվող Բերբերովների ընտանիքում ապրում էր նաև պումա։ Նկարահանումներից անմիջապես հետո, Քինգ առյուծը գնդակահարվել է միլիցիոներ Ալեքսանդր Գուրովի կողմից։ 1973 թվականի հուլիսի 25-ին, առյուծը գտնվում էր Մոսկվայի Մոսֆիլմովսկայա փողոցում գտնվող փակ դպրոցի տարածքում։ Այդ ժամանակ մոտակայքով անցնելիս է եղել ուսանող Վալենտին Մարկովը` ընկերուհու և շան հետ։ Շունը վազել է դեպի դպրոցի տարածք, իսկ ուսանողը, ցատկելով ցանկապատի վրայով, ցանկացել է հասնել շանը։ Անսպասելիորեն, թփերի ետևից դուրս է եկել առյուծը և վայր գցելով ուսանողին, երախով բռնել է նրա գլուխը։ Վերջինիս ընկերուհին վախից ճչացել է։ Լսելով նրա ձայնը, Ալեքսանդր Գուրովը մոտենալով, իր մոտ եղած հաշվեցուցակային զենքի պահեստատուփի ողջ պարունակությունը դատարկել է առյուծի վրա։ Գնդակներից մեկը դիպել էր առյուծի սրտին, որից առյուծ-դերասանը տեղում զոհվել էր։ Ուսանողը ստացած վնասվածքներից բավականաչափ արյուն էր կորցրել ։
Ծանոթագրություններ
Կատեգորիա:Ֆիլմեր այբբենական կարգով Կատեգորիա:1973 ֆիլմեր Կատեգորիա:Իտալական արկածային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային կինոկատակերգություններ Կատեգորիա:Իտալական կինոկատակերգություններ Կատեգորիա:Ֆիլմեր առյուծների մասին Կատեգորիա:Ռուսերեն ֆիլմեր Կատեգորիա:Խորհրդային ֆիլմեր Կատեգորիա:Էլդար Ռյազանովի ֆիլմեր Կատեգորիա:Խորհրդային արկածային ֆիլմեր Կատեգորիա:Ռուսական ֆիլմեր Կատեգորիա:Իտալերեն ֆիլմեր Կատեգորիա:Իտալական ֆիլմեր
Մշկավանք
Մշկավանք (նաև՝ Մշակավանք), միջնադարյան հայկական առաքելական չգործող վանական համալիր Հայաստանի Տավուշի մարզի Կողբ գյուղում  ։
Տեղադրություն և կարգավիճակ
Մշկավանքը գտնվում է Տավուշի մարզի Կողբ գյուղից 3 կմ հարավ՝ անտառապատ, բարձրադիր սարահարթի վրա  ։ Կողբից դեպի վանական համալիր առկա է գրունտային դժվարանցանելի ավտոճանապարհ։
Մշկավանքը ներառված է Հայաստանի պետական պահպանության հուշարձանների ցանկում «10.41.23» համարով ։ Ներկայում հանդիսանում է չգործող վանական համալիր։
Պատմություն
Մշկավանքի կառուցման թվականի մասին հստակ հիշատակություններ չկան։ Կառույցի ճարտարապետական հորինվածքի հիման վրա կարելի է ասել, որ այն կառուցվել է 12-ից 13-րդ դարերում։ 13-րդ դարի պատմագիր Վարդան Արևելցու հիշատակության համաձայն մինչև 1219 թվականի երկրաշարժը Մշկավանքը կանգուն կառույց էր  ։
Հուշարձանը վերանորոգվել է 1955-1960-ական թվականներին ճարտարապետներ Հ. Հակոբյանի և Յու. Թամանյանի նախագծերով ։ Նորոգման աշխատանքների ժամանակ ամրացվել են գավթի խաչաձևող կամարները և դրանց հենվող թաղերը։ Նորոգվել են պատերի քայքայված մասերը, խցերը, շքամուտքը, սալապատվել են տանիքները  ։
Ճարտարապետություն և կառուցվածք
Վանական համալիրը կազմված է եղել մի շարք շինություններից, որոնցից այժմ պահպանվել են Սուրբ Աստվածածին եկեղեցին, նրան կից գավիթը, հարակից գերեզմանոցը, կիսավեր մատուռը։ Հիմնական շինությունը կառուցված է դեղնակարմրավուն ֆելզիտի խոշոր սրբատաշ քարերով  ։ Վանքի մոտակայքում պահպանվել են վանքապատկան շինությունների ավերակներ։ Այն հայտնի է իր հարուստ խաչաքանդակներով և վիմական արձանագրություններով   ։
Եկեղեցի
Սուրբ Աստվածածին եկեղեցին քառակուսի հատակագծով միանավ դահլիճ է, որը ծածկված է կիսագլանային թաղով։ Արևելյան կիսաշրջանաձև խորանի երկու կողմերում գտնվում են երկհարկանի, նեղ ավանդատները։ Միակ մուտքը, որը բացված է արևմտյան կողմից, ձևավորված է զույգ կիսագլանիկներով և հյուսվածքանախշերով զարդարված, ուղղանկյուն շրջանակի մեջ առնված կիսաշրջանաձև կամարով, բացվում է դեպի գավիթը։ Եկեղեցու արևելյան ճակատը՝ ավագ խորանի պատուհանից վերև, հարդարված է ոճավորված խաչով, որի վերի թևին ցուլի գլուխ է քանդակված  ։
Տեղանքի ռելիեֆով պայմանավորված՝ եկեղեցու հատակը գավիթի հատակից նշանակալի բարձր է։ Այդ բարձրությունը ճարտարապետական առումով հաղթահարվում է քարե չորս աստիճաններով ։
Գավիթ
Խաչվող կամարներով գավիթը հանդիսանում է վանական համալիրի հիմնական կառույցը։ Այն ունի փոխհատվող զույգ կամարների համակարգով անսյուն կենտրոնակազմ գավիթների հորինվածք՝ արևմտյան կողմից երկարացված լրացուցիչ տարածությամբ, որը գավթի քառակուսի մասից բաժանված է կլոր հատվածքի զույգ զանգվածեղ սյուներով։ Ունի քառալանջ կտուր։ Մուտքը արևմտյան ճակատից է։ Շքամուտքը երիզված է եռաստիճան ուղղանկյուն շրջանակներով  ։
Մատուռ
Հիմնական շինույթունից դեպի հարավ պահպանվել է կիսավեր մատուռ ։
Գերեզմանոց
Եկեղեցու շուրջ տարածված է հին գերեզմանոցը ։
Աղքատի վրեժը
«Աղքատի վրեժը» (Jacquou le croquant), 2007 թվականի արտադրության ֆրանսիական պատմական ֆիլմ՝ նկարահանված Էժեն Լե Ռուայի վեպի հիման վրա ռեժիսոր Լորան Բուտոննայի կողմից։ Ֆիլմը 2008 թվականին երկու անգամ արժանացել է Սեզար մրցանակին։ Այն պատմում է Բուրբոնների հեղափոխության ժամանակ դորդոնական մի երիտասարդ տղայի մասին, ով առաջնորդում է գյուղացիների ապստամբությունը և նրանց օգնում վերականգնել իրենց ոտնահարված իրավունքները։
Սյուժե
1815 թվական։ Պատանի Ժակուն երջանիկ ապրում էր իր ծնողների հետ։ Մի անգամ Ժակուի հայրը իր ընտանիքը պաշտպանելու նպատակով սպանում է Կոմս Նանսակի ուժեղ ծառային։ Մարդասպանին գտնելու համար սահմանվում է մեծ պարգև, այդ իսկ պատճառով Ժակուի հայրը գյուղից մեկնում է։ Սակայն մարդասպանին գտնում են, դատում և այնուհետև սպանում բանտային ծեծկռտուքի ժամանակ։ Մայրը Ժակուին ստիպում է երդվել, որ նա վրեժխնդիր կլինի Նանսակից։ Տնից հեռանալով նրանք հազիվ էին ծայրը ծայրին հասցնում։ Տղան ծանոթանում է Նանսակի փոքր աղջկա՝ Գարդյաչկայի հետ, և նրա դայակ գյուղական աղջիկ Լինայի հետ, վերջինիս հետ դառնալով լավ ընկերներ։ Ժակուի մայրը չդիմանալով լարվածությանը և դժվար կյանքին, հիվանդանում է և որոշ ժամանակ անց մահանում։
Ցուրտ ձմռանը Ժակուն անապաստան երեխաների հետ մուրացկանությամբ էր զբաղվում։ Սակայն թափառական կյանքից հոգնելով տղան դուրս է գալիս իր ծնողների հետքի վրա։ Ժակուին ուշաթափված վիճակում գտնում է տեղի քահանան, ով իր բժիշկ ընկերոջ՝ Շևալեի հետ տղային վերակենդանացնում է։ Ժակուն մեծանում է նրանց խնամքի տակ և նրանց տանը աշխատում որպես ծառա։
Արդեն երիտասարդ հասակում Ժակուն նորից բախվում է Նանսակի հետ։ Դա տեղի է ունենում պարահանդեսի ժամանակ։ Նանսակը ներխուժում է գյուղի տոնախմբությանը և փչացնում նրանց տոնական տրամադրությունը։ Նանսակի դուստր Գարդյաչկան նույնպես պարում էր, ինչը ցույց էր տալիս նրա հետաքրքրությունը երիտասարդի հանդեպ։ Ժակուն մարտահրավեր է նետում Նանսակին։ Որոշ ժամանակ անց Ժակուի գործողությունները Նանսակին դրդեցին տղային պահել փակի տակ։ Սովը, ցուրտը և հոգնածությունը Ժակուին ստիպեցին փախչելու գաղտնի ելք փնտրել։ Ժակուն սկսում է փախչելու պլան մշակել։
Գյուղացիները Ժակուին գտնում են Նանսակի ամրոցում։ Սկսվում է կռիվ Ժակուի և նրան հսկողների միջև, ովքեր փորձում էին նրան տանել վերև։ Ժակուն չի սպանում Նանսակին, այլ հիշեցնում է որ նա իր ամբողջ կյանքում կլինի հզոր, բայց ջախջախված։ Նահանջող գյուղացիները վառում են դղյակը։ Սակայն Գարդյաչկան դղյակում էր և Ժակուն իր կամքից անկախ փախչում է և փրկում աղջկան։
Շևալեն Ժակուին տեղեկացնում է, որ Գարդյաչկան աշխատանք փնտրելու համար երկրից մեկնում է։ Լինան համոզում է Ժակուին գնալ և հրաժեշտ տալ նրան։ Ժակուն գնում է Գարդյաչկայի մոտ, տեսնում է որ աղջիկը ներել է իրեն, նրանք հաշտվում են և միանում իրար։
Խաժակ արքեպիսկոպոս Պարսամյան
Խաժակ արքեպիսկոպոս Պարսամյան (ավազանի անունը՝ Սարգիս, ), աստվածաբանության դոկտոր, Արևմտյան Եվրոպայի Հայրապետական պատվիրակ և Սուրբ Աթոռում Հայ  Առաքելական Սուրբ Եկեղեցու ներկայացուցիչ։
Կենսագրություն
Խաժակ արքեպիսկոպոս Պարսամյանը ծնվել է 1951 թվականին Թուրքիայի Արաբկիր քաղաքում։ Նախնական կրթությունը ստացել է Ստամբուլի Սուրբ Խաչ դպրեվանքում, 1967-1971 թվականներին սովորել է Երուսաղեմի Սրբոց Հակոբյանց դպրեվանքում և ընծայարանում։ 1971 թվականին ձեռամբ Երուսաղեմի պատրիարք Եղիշե արքեպիսկոպոս Տերտերյանի` ձեռնադրվել է կուսակրոն քահանա, 1973 թվականին ստացել է վարդապետի աստիճան ։ Պաշտոնավարել է իբրև Երուսաղեմի ժառանգավորաց վարժարանի և ընծայարանի փոխտեսուչ, այնուհետև ուսումը շարունակել է Նյու Յորքի Ընդհանուր հոգևոր ճեմարանում, Մինեապոլիսի Սուրբ Ժան համալսարանում, Հռոմի Գրիգորյան համալսարանում և Օքսֆորդի Արևելյան հիմնարկում։ Դասախոսություններով հանդես է եկել ԱՄՆ-ում, Իտալիայում, Անգլիայում, Գերմանիայում, Երուսաղեմում, Հայաստանում։ Ուսումնասիրություններ է կատարել Վենետիկի Մխիթարյանների և Երուսաղեմի գրադարաններում, Երևանի Մատենադարանում, միաժամանակ հովվական գործունեություն է ծավալել Ստամբուլի, Յաֆֆայի, Հայֆայի, Ռամլեի և ԱՄՆ-ի տարբեր շրջաններում ։
1990 թվականի մայիսին ընտրվել է Հյուսիսային Ամերիկայի Արևելյան թեմի առաջնորդ, այն ղեկավարելով մինչև մայիս 2018 թվականը։ 1990 թվականին ձեռամբ Վազգեն Ա Ամենայն Հայոց Կաթողիկոսի ձեռնադրվել է եպիսկոպոս։ 1992 թվականին ստացել է արքության պատիվ ։
2018 թվականի սեպտեմբերին Գարեգին Բ Ամենայն Հայոց Կաթողիկոսի տնօրինությամբ նշանակվել է Արևմտյան Եվրոպայի հայրապետական պատվիրակ և Սուրբ Աթոռում (Վատիկանում) Հայ Առաքելական Եկեղեցու ներկայացուցիչ։ Այս նոր պաշտոնում նրա գործունեությունը ուղղված է առավել ամրապնդելու երկու Եկեղեցիների մերձեցման գործընթացը։ Հայրապետական պատվիրակության առաջնորդական հովանու ներքո են գտնվում՝ Բելգիայի, Իտալիայի, Լյուքսեմբուրգի, Մալթայի, Նիդերլանդների և Իսպանիայի Հայ Եկեղեցու համայնքները։
Խաժակ Սրբազանն ընդգրկվել է մի շարք կրոնական և բարեսիրական կազմակերպությունների ղեկավար մարմիններում, մասնավորաբար «Եկեղեցիների Ազգային Խորհուրդ», «Եկեղեցիների Միջազգային Խորհուրդ», «Խղճմտանքի Կոչ», «Կրոնն Ամերիկյան Կյանքում», «Ազգային տոհմիկ կազմակերպություններ», Ամերիկայի Ս. Գրական Ընկերակցություն» կազմակերպություններում։
Հոգևոր Գերագույն Խորհրդի անդամ է, արժանացել է տարբեր երկրների գիտական և ուսումնական հաստատությունների պարգևների, այդ թվում՝ 2004 թվականին՝ ՀՀ ԳԱԱ ոսկե մեդալի ։ Գեղարվեստի պետական ակադեմիայի պատվավոր պրոֆեսոր է ։
Արտաքին հղումներ
Կատեգորիա:Թուրքահայ կրոնական գործիչներ Կատեգորիա:Աստվածաբանության դոկտորներ Կատեգորիա:Անձինք Մալաթիայից Կատեգորիա:Թուրքիայից ԱՄՆ արտագաղթածներ
Երկրաբանական հուշարձաններ
Երկրաբանական հուշարձաններ, անկենդան բնության բարձրարժեք և հազվագյուտ, հիմնականում անձեռակերտ ու դիտարժան, գիտական, պատմամշակութային և գեղագիտական արժեք ներկայացնող բնական առաջացումներ ու բնատարածքներ։ Ըստ Հայաստանի տարածքի երկրաձևաբանական առանձնահատկությունների՝ երկրաբանական հուշարձանները բաժանվում են հետևյալ խմբերի՝ հրաբխային, արտածին, տեկտոնական, մագմայական, միներալաբանական, հնէաբանական, ջրաերկրաբանական, և օգտակար հանածոների ։
Արտածին երկրաբանական հուշարձաններ
Երկրի մակերևույթին և երկրակեղևի վերին հատվածներում տեղի ունեցող շարժընթացների՝ հիմնականում տարաբնույթ հողմահարման հետևանքով առաջացած ռելիեֆի խոշոր, զարմանահրաշ ձևեր են՝ լեռնաշղթաներ, լեռնագագաթներ, հովիտներ, կիրճեր, հեղեղատներ, ռելիեֆի փոքր ձևեր՝ հողմային խորշեր, քարայրեր, կամարներ («Բախտի կամարը»՝ Արփայի կիրճում, «Օղակ» ժայռը՝ Հրազդանի ափին), թունելներ, կամուրջներ («Սատանի կամուրջը»), քարե բնական քանդակներ («Կրիա», «Պորտաքար», «Պեռլիտե փիղը», «Վարդան Մամիկոնյան» ժայռաքանդակը), բուրգեր (Գորիսի շրջակայքում), աշտարակներ («Պահակային աշտարակը»՝ Արփայի կիրճում), քարացրոններ («Քարե ծովը»՝ Լճաշեն գյուղի մոտակայքում), կարստային քարայրեր («Մագիլի», «Ազոխի», «Արջերի», «Մոզրով»), տրավերտիններ («Տրավերտինե ջրվեժը»՝ Որոտանի կիրճում) ։
Տեկտոնական երկրաբանական հուշարձաններ
Տեկտոնական շարժընթացների հետևանքներ են՝ լեռնային ապարների տեղադրման խաթարված ձևեր, կամարածալքեր, բեկվածքներ (խզվածքներ), անցյալի երկրաշարժերի հետևանքներ՝ երկրաշարժածին բեկվածքներ և սողանքներ (Դիլիջանի թեք անտառը), տեկտոնական լճեր ։
Հրաբխային երկրաբանական հուշարձաններ
Հրաբխային գործունեության հետևանքներ են՝ Սևկատար, Արայի լեռ, Արմաղան հրաբուխները, Թագավորանիստ խարամային կոնը, սյունաձև բազալտներ («Բազալտե երգեհոնը»՝ Գառնիի կիրճում, «Սատանայի աշտարակը»՝ Արփայի կիրճում), հրաբխային ռումբեր («Դինոզավր» հրաբխային ռումբը՝ Նավասարդ հրաբխի լանջին), լավային փքվածքներ («Բշտիկ» լավային փքվածքը՝ Նավասարդ հրաբխի լանջին)։
Մագմայական և միներալաբանական երկրաբանական հուշարձաններ
Մագմայական երկրաբանական հուշարձանները մագմայի արտաժայթուքներ (Բլրաբերդ հրաբխային գմբեթը), ներժայթուքներ են՝ արեալ պլուտոններ (Մեղրու պլուտոն) և դայքեր (Արփայի, Ազատի կիրճերում)։
Միներալաբանական երկրաբանական հուշարձանները Հայաստանի լեռնային ապարներում ու հանքանյութերում հանդիպող հազվագյուտ, երբեմն՝ եզակի միներալային տարատեսակներ են (ճառագայթաձև մոլիբդենիտը, երկբուրգային քվարցը և հոռնբլենդը՝ բարաբատումյան պորֆիրիտներում)։
Ջրաերկրաբանական և հնէաբանական երկրաբանական հուշարձաններ
Հնէաբանական երկրաբանական հուշարձանները բրածո կենդանիների և բույսերի մնացորդներ են (բրածո մամոնտը, քարացած ծառը, սոսու պուրակը և այլն)։
Հավելյալ արդյունք
Հավելյալ արդյունք (Mehrarbeit), Կարլ Մարքսի կողմից օգտագործվող եզրույթ, որը փորձում է նկարագրել նյութական արտադրության ոլորտում անհրաժեշտ արդյունքից դուրս անմիջական արտադրողների ստեղծած արդյունքը։
Երկրաբանական հուշարձաններ
Ջրաերկրաբանական և հնէաբանական երկրաբանական հուշարձաններ
Ջրաերկրաբանական երկրաբանական հուշարձանները հանքային և քաղցրահամ ջրերի բնական և արհեստական ելքեր, ջրհավաք ավազանների բնատեղամասեր, ջրվեժներ են (Շաքիի, Թռչկանի, Բերկրիի) ։
Հավելյալ արդյունք
Ստեղծվում է հավելյալ աշխատաժամանակի ընթացքում, հավելյալ աշխատանքով։ Ըստ մարքսիստական տնտեսագիտության, «շահագործողական ֆորմացիաներում» այն անհատույց յուրացնում են իշխող դասակարգերը։
Կատեգորիա:Մարքսիզմ Կատեգորիա:Տնտեսագիտական տերմիններ
Երկրաբանական հուշարձաններ
Ծանոթագրություններ
Կատեգորիա:Հուշարձաններ
Մայորդոմ
Մայորդոմ (ուշ լատ. major domus-տան ավագ), բարձրագույն պաշտոնյա Ֆրանկական պետությունում, Մերովինգների ժամանակ (5-րդ դարի վերջ-8-րդ դարի կես)։ Սկզբում նշանակվում էր թագավորից և գլխավորում արքունի վարչությունը։ Ֆեոդալականացման ընթացքում, թագավորական իշխանության թուլացման հետ, ընդլայնվում են մայորդոմի իրավասության սահմանները, և 7-րդ դարի կեսից մայորդման, որն արդեն խոշոր հողատեր էր, հիմնականում իր ձեռքում է կենտրոնացրել պետական իշխանությունը։ Առավել նշանավոր էին Պիպինյանների տոհմի մայորդոմները, որոնցից Պիպին Կարճահասակը 751 թվին գրավեց իշխանությունը և սկիզբ դրեց Կարոլինգների դինաստիային։
Կատեգորիա:Ֆրանկեր Կատեգորիա:Ֆրանսիայի պատմություն
Հսկաների սալարկուղի
Հսկաների սալարկուղի (Clochán an Aifir կամ Clochán na bhFómharach), բնության հուշարձան, որը կազմված է իրար միացված բազալտե մոտ 40.000 սյուներից։ Առաջացել է հրաբուխի ժայթքման արդյունքում։ Գտնվում է Հյուսիսային Իռլանդիայի հյուսիս-արևելքում՝ Բուշմիլզ քաղաքից 3 կմ հյուսիս։ Ճանապարհը, ինչպես նաև Սալարկուղու ծովափ (Causeway Coast) կոչվող մերձափնյա տեղանքը, 1986 թվականին ՅՈՒՆԵՍԿՕ-ի կողմից հռչակվել են Համաշխարհային ժառանգության օբյեկտ, իսկ 1987 թվականին Հյուսիսային Իռլանդիայի բնապահպանության դեպարտամենտի կողմից՝ ազգային արգելավայր։ Սյուների գագաթները նման են ցատկահարթակի, որոնք սկսվում են ժայռի հիմքից և կորչում ծովի տակ։ Սյուների մեծամասնությունը վեցանկյուններ են, չնայած որոշ սյուներ ունեն 4, 5, 7, 8 անկյուն։ Ամենաբարձր սյունն ունի 12 մ բարձրություն։
Հսկաների սալարկուղին պատկանում է ազգային ֆոնդին, որը կազմակերպում է զբոսաշրջիկների այցեր և զբաղվում օբյեկտի պահպանությամբ ։ Հսկաների սալարկուղին Հյուսիսային Իռլանդիայի ամենաշատ այցելվող վայրերից է։
Լեգենդ
Ավանդազրույցներից մեկում պատմվում է, թե կելտական դիցաբանության հերոս Ֆինան ՄըքՔուվըլը (Ֆին ՄըքՔուլ) մարտահրավեր է ստանում շոտլանդացի հսկա Բենանդոներից։ Ֆինանը Հյուսիսային նեղուցի երկայնքով կառուցում է ճանապարհ, որպեսզի երկու հսկաները կարողանան հանդիպել։ Ավանդազրույցի մի տարբերակում Ֆինը հաղթում է ։ Մեկ այլ տարբերակում՝ հասկանալով, որ իր հակառակորդն իրենից զորեղ է, Ֆինը թաքնվում է։ Ֆիննի կինը՝ Օնագը, կերպարանափոխում է ամուսնուն և թաքցնում բարուրի մեջ։ Երբ Բենանդոները տեսնում է «նորածնի» չափը, կարծում է, թե նրա հայրն իսկական հսկա է և արագ փախչում է Շոտլանդիա` իր հետևից ավերելով սալարկուղին, որպեսզի Ֆինը չհասնի իր ետևից ։
Ծագման պատմություն
Մոտ 50-60 միլիոն տարի առաջ՝ պալեոգենի շրջանում, տեղանքում դիտարկվել է հրաբխի ինտենսիվ ժայթքում։ Հալված բազալտը հոսել է ճեղքերով՝ ձևավորելով լավայի հարթակ։ Արագ սառեցման արդյունքում բազալտի ծավալը կրճատվել է (համանման երևույթ դիտարկվում է ցեխի չորացումից)։ Հորիզոնական սեղմումը հանգեցրել է վեցանկյուն սյուների առաջացմանը։
Գրականություն
Կատեգորիա:Հյուսիսային Իռլանդիայի աշխարհագրություն Կատեգորիա:Հյուսիսային Իռլանդիա
Ախոռիկ (Խոշաբի գավառ)
Ախոռիկ, գյուղ Արևմտյան Հայաստանում, Վանի վիլայեթի Խոշաբի գավառակում ։
Բնակչության մասին տեղեկություններ չեն պահպանվել։
Ջեսսի Ռուտերֆորդ
Ջեսսի Ջեյմս Ռուտերֆորդ (Jesse James Rutherford, ), նաև հայտնի է որպես Ջեսսի ,, ամերիկացի երգիչ, երգահան, ռեփեր և դերասան։ Հանդիսանում է ամերիկյան The Neighbourhood ռոք խմբի վոկալիստ։ Խմբի գործընկերների հետ միասին Ռուտերֆորդը գրել է Billboard Alternative Songs չարթը գլխավորած «Sweater Weather» հիթը, որը 2014 թվականին ԱՄՆ-ում երկու պլատինե հավաստագիր է ստացել ։
Արտաքին հղումներ
Կատեգորիա:Ամերիկացի երաժիշտներ Կատեգորիա:Ամերիկացի երգիչներ Կատեգորիա:Ամերիկացի ռոք երգիչներ Կատեգորիա:Ամերիկացի երգահաններ Կատեգորիա:Ամերիկացի երգիչ-երգահաններ Կատեգորիա:Ամերիկացի ռեփերներ Կատեգորիա:Ամերիկացի դերասաններ Կատեգորիա:21-րդ դարի ամերիկացի դերասաններ Կատեգորիա:21-րդ դարի ամերիկացի երգիչներ
Մուհրադա
Մուհրադա, քաղաք արևմտյան Սիրիայում, գտնվում է Համա նահանգում։ Համանուն շրջանի վարչական կենտրոնն է։
Աշխարհագրական դիրք
Քաղաքը գտնվում է նահանգի արևմտյան մասում, Օրոնտ գետի ձախ ափին, ծովի մակարդակից 287 մ բարձրության վրա։ Մուհրադան գտնվում է 17 կիլոմետր դեպի հյուսիս-արևմուտք Համայից, մարզի վարչական կենտրոնը և 188 կիլոմետր հեռավորության վրա դեպի հյուսիս-հյուսիս Դամասկոսից՝ երկրի մայրաքաղաքից։ Մոտակա քաղաքացիական օդանավակայանը գտնվում է Լաթաքիա քաղաքում։
Բնակչություն
Հաշվարկված է, որ 2013 թ.-ին Մուհրադայում բնակվել է 24.811 մարդ։ Քաղաքի բնակչության դինամիկան ըստ տարիների։ Բնակչության կազմի գերակշռող մասը քրիստոնյաներ են։
Ռաֆայել Մամիկոնյան
Վարդան Ռաֆայելի Մամիկոնյանի հայրը։
Կենսագրություն
1950 թվականին ավարտել է Երևանի բժշկական ինստիտուտը։ 1955 թվականից աշխատում է նույն ինստիտուտի ֆակուլտետային թերապիայի ամբիոնում, 1968 թվականից՝ ամբիոնի վարիչ։ 1973-1780 թվականներին եղել է բուժական ֆակուլտետի դեկան։ 1970 թվականին Ռաֆայել Մամիկոնյանի նախաձեռնությամբ ֆակուլտետային թերապիայի ամբիոնին կից հիմնվել է նեֆրոլոգիայի լաբորատորիա, ուր մշակվել են երիկամների քրոնիկական անբավարարության, երիկամաավազանաբորբերի և երիկամաքարային հիվանդության պահպանողական բուժման հրատապ հարցերը։ Նրա գիտական աշխատանքները նվիրված են ներքին հիվանդություններին, հիմնականում՝ երիկամային ախտաբանությանը։ ՀՀ առողջապահության նախարարության գլխավոր նեֆրոլոգ (1983-1995):
Երկեր
Կատեգորիա:Հայ բժիշկներ Կատեգորիա:Մամիկոնյաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՀ գիտության վաստակավոր գործիչներ Կատեգորիա:Երևանի պետական բժշկական համալսարան Կատեգորիա:ԽՄԿԿ անդամներ Կատեգորիա:Հայ թերապևտներ
Մեսիմի սյուր Սոն
Մոնմերլ սյուր Սոն (Montmerle-sur-Saône), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Տուասսե կանտոնի կազմի մեջ։ Բուրակ ան Բրես շրջանի կոմունա։
Աշխարհագրություն
Կոմունան Փարիզ քաղաքից գտնվում է 370 կմ հարավ-արևելք, Լիոն քաղաքից 33 կմ դեպի արևելք, 40 կմ հարավ-արևելք Բուրկ ան Բրեսից ։
Կլիմա
Կլիման կիսացամաքային է ՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։
Բնակչություն
Համայնքի բնակչությունը 2010 թվականին կազմում էր 1209 մարդ։
Տնտեսություն
2010 թվականի տվյալներով 775 աշխատունակ տարիքի մարդկանցից (15-64 տարեկան) 602-ը տնտեսապես ակտիվ էին, 173-ը անգործունակ (Ակտիվության ցուցանիշը — 77,7%, 1999 թվականին եղել է՝ 74,8%)։ 602 աշխատունակ բնակիչներից 574-ը աշխատում էին (289 տղամարդ և 285 կին), անաշխատանք էին 28-ը (16 տղամարդ և 12 կին)։
173 անգործունակ մարդկանցից 46-ը աշակերտներ կամ ուսանողներ են, 76-ը թոշակառու, 51-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Նաստասյա Սամբուրսկայա
Նաստասյա Անիսլավովնա Սամբուրսկայա (Настасья Аниславовна Самбурская, ), կինոյի և թատրոնի ռուս դերասանուհի, երգչուհի, հեռուստահաղորդավարուհի։
Վարշավայի գեղարվեստի ակադեմիա
Վարշավայի գեղարվեստի ակադեմիա (Akademia Sztuk Pięknych w Warszawie), կիրառական արվեստի և կերպարվեստի բարձրագույն ուսումնական հաստատություն Լեհաստանի մայրաքաղաք Վարշավայում։
Նաստասյա Սամբուրսկայա
Կենսագրություն
Իններորդ դասարանն ավարտելուց հետո Նաստասյա Սամբուրսկայան մեկնել է Էնգելս քաղաք (Սարատովի մարզ) և սկսել է սովորել վարսավիրություն. Թատրոնում նա ստեղծել է բեմիրեր։ Որպես գործակարգավար աշխատել է տաքսի ծառայությունում, եղել է պահակ ։
Նաստասյա Սամբուրսկայան ընդունվել է Մոսկվայի գեղարվեստական ակադեմիական թատրոն՝ Կոնստանտին Ռայկինի կուրս, սակայն դուրս է մնացել ։ 2010 թվականին նա ավարտել է Ռուսաստանի թատերական արվեստի համալսարանը, որտեղ սովորել է Սերգեյ Գոլոմազովի արվեստանոցում։ Դրանից հետո նա հրավիրվել է Մալայա Բրոննայայի թատրոնի թատերախումբ ։
Առաջին անգամ նկարահանվել է «Եսենին» սերիալի մասսայական տեսարանում, սակայն կինոդերասանուհու կարիերան սկսել է 2008 թվականին, երբ նրան հրավիրել են նկարահանվելու «Ամուսնական մատանի» («Обручальное кольцо») սերիալում ։ 2009 թվականին նկարահանվել է «Դետեկտիվներ» սերիալում՝ կատարելով էպիզոդիկ դեր, իսկ 2011 թվականին «Ամազոնուհիներ» սերիալում մարմնավորել է տուժած քաղաքացու՝ Անաստասիային։
2011 թվականին Նաստասյա Սամբուրսկայան սկսել է նկարահանվել ТНТ հեռուստաալիքի «Ունիվեր։ Նոր հանրակացարան» («Универ. Новая общага») սերիալի գլխավոր դերերից մեկում՝ մարմնավորելով ուսանողուհի և գիշերային ակումբի կառավարիչ Քրիստինա Սոկոլովսկայային ։
2012 թվականին Նաստասյա Սամբուրսկայայի լուսանկարը հայտնվել է MAXIM և iFamous ամսագրերի շապիկներին, 2013 թվականին՝ Playboy Russia և Playboy Ukraine ամսագրերի հուլիսյան համարների շապիկներին ։ 2012 թվականին նա «Ծիծեռնակի բույն» («Ласточкино гнездо») սերիալում կատարել է էպիզոդիկ դեր, թողարկել իր դեբյուտային «Ты попал» սինգլը, իսկ 2013 թվականին Մոսկվայի ակումբներից մեկում տեղի է ունեցել նրա առաջին սոլո համերգը։ Նույն թվականին նա նկարահանվել է «Ունիվեր» և «Ունիվեր։ Նոր հանրակացարան» սերիալների շարունակությունը հանդիսացող «Սաշատանյա» («Сашатаня») սիթքոմում և վարել «#Я права» հեռուստաշոուն «Ю» ալիքով ։
2015 թվականին Նաստասյա Սամբուրսկայան դարձել է BodyLab ֆիտնես-նախագծի դեմքը Arnold Classic չեմպիոն Դենիս Գուսևի հետ, նկարահանվել է «Կանայք ընդդեմ տղամարդկանց» ֆիլմում՝ մարմնավորելով գեղեցկուհի Զլատային ։ 2016 թվականի սեպտեմբերին մասնակցել է «Էքստրասենսների մարտ» հեռուստաշոուին որպես Միստր Х    ։
2016 թվականին Վիկտոր Դրոբիշի հետ համագործակցությամբ կատարել է իր նորամուտն էստրադայում «Плохие мальчики» երգով։
Վարշավայի գեղարվեստի ակադեմիա
Պատմություն
Ակադեմիան կազմավորվել է 1812 թվականին որպես Վարշավայի համալսարանի արվեստի բաժին։ Որպես առանձին կառույց հիմնադրվել է 1844 թվականին Լեհաստանի բաժանումների ժամանակ։ 1904 թվականին անվանվել է Վարշավայի գեղարվեստի դպրոց, 1932 թվականին՝ ակադեմիա, 1957 թվականին՝ Գեղարվեստի ակադեմիա։ Ի սկզբանե կառույցը իր սեփական շենքը չի ունեցել, և դասերը կազմակերպվել են քաղաքի տարբեր վայրերում։ Ակադեմիայի ներկայիս շենքը կառուցվել է 1911 թվականին ճարտարապետ Ալֆոնս Գրավիերի կողմից։ Շենքի կառուցումն ավարտվել է նախքան Առաջին աշխարհամարտը ։
Նաստասյա Սամբուրսկայա
Անձնական կյանք
2016 թվականին հարաբերություններ է ունեցել բելառուս երգիչ Ալեքսանդր Իվանովի հետ ։
Վարշավայի գեղարվեստի ակադեմիա
Արտաքին հղումներ
Կատեգորիա:Լեհաստանի համալսարաններ
Նաստասյա Սամբուրսկայա
Արտաքին հղումներ
Կատեգորիա:Ռուս դերասանուհիներ Կատեգորիա:Ռուս երգչուհիներ Կատեգորիա:Ռուս հաղորդավարուհիներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ Կատեգորիա:Ռուս հաղորդավարներ
Բեն Բաղդիկյան
Կենսագրություն
Բեն Բաղդիկյանը ծնվել է 1920 թվականինի թուրքական Մարաշ քաղաքում։ Փոքր տարիքում ընտանիքի հետ փրկվել է եղեռնից և հաստատվել Միացյալ Նահանգներում։ Մոր մահից հետո նա տեղափոխվում է մանկատուն։ Երկրորդ համաշխարհային պատերազմի ժամանակ նա զինվորագրվել է ԱՄՆ-ի ռազմաօդային ուժերին՝ ծառայելով մինչև պատերազմի ավարտը։ 1941 թվականից նա սկսել է աշխատել «Morning Union» թերթում։ Միևնույն ժամանակ քննադատական հոդվածներ է գրել լրատվամիջոցների հասցեին։ 1951 թվականից նա թղթակցել է Morning union հանդեսին։ 1960-ական թվականներից աշխատանքի է անցել Վաշինգտոն փոստ պարբերականում։ 1970-ական թվականներից նա պարբերականի գլխավոր խմբագիրն էր։ Միաժամանակ թղթակցել է Նյու Յորք թայմս-ին, Բոստոն գլոբ-ին, Թայմ-ին և էլի մի շարք այլ հանդեսների։ Գրել է գրքեր երկրում տեղի ունեցող սոցիալական գործընթացների մասին։ Հայոց ցեղասպանության 60-րդ տարելիցից հետո նա միացավ Հայկական բարեգործական ընդհանուր միությանը։ Սկսեց հոդվածներ գրել նաև արտերկրում հրատարակվող հայկական պարբերականներում և հաճախել հայկական եկեղեցի։ 1978 թվականից Բաղդիկյանը հրավեր ստացավ դասախոսելու Բերքլիի համալսարանի լրագրության ֆակուլտետում։ 1982 թվականին Բաղդիկյանին շնորհվեց դոկտորի կոչում։ Բադղիկյանի հայտնի աշխատությունները վերահրատարակվել են մի քանի անգամ ու թարգմանվել տարբեր լեզուներով։
Աղբյուրներ
Կատեգորիա:Ամերիկացի լրագրողներ Կատեգորիա:Հայերն Օսմանյան կայսրությունում Կատեգորիա:ԱՄՆ-ում օսմանյան ներգաղթյալներ Կատեգորիա:Կոլումբիայի համալսարանի շրջանավարտներ Կատեգորիա:Գուգենհայմի կրթաթոշակառուներ Կատեգորիա:Ամերիկացի խմբագիրներ Կատեգորիա:Ամերիկահայ մանկավարժներ Կատեգորիա:Ամերիկահայ լրագրողներ
Էրենֆեստի պարադոքս
Էրենֆեստի պարադոքս՝ մտացածին էքսպերիմենտ, սկավառակ դիտարկող լույսի արագության մոտ արագությունով պտտվող։ Ժամանակակից պատկերացումներով ցույց է տալիս դասական մեխանիկայի որոշ հասկացությունների անհամատեղելիությունը հարաբերականության հատուկ տեսության հետ, ինչպես նաև ժամանակի ու տարածության տարբեր ձևակերպումների հնարավորությունը պտտվող հաշվարկի համակարգերում։
Այս պարադոքսը 1909 թվականին առաջադրվել է Էրենֆեստի կողմից Այնշտայնի հատուկ հարաբերականության տեսության մշակումից հետո։